

Երևան, հունվարի 29, 2013

**ՄԱՄՈՒԼԻ ՀԱՂՈՐԴԱԳՐՈՒԹՅՈՒՆ**

**ՆԱԽԱԳԱՀԱԿԱՆ ԸՆՏՐՈՒԹՅՈՒՆՆԵՐ ՀԱՅԱՍՏԱՆՈՒՄ.**

**ՀԱՆՐԱՅԻՆ ԿԱՐԾԻՔԻ ԵՐԿՐՈՐԴ ՀԱՐՑՈՒՄ**

Արմնյուզ առաջատար հայկական լրատվական հեռուստաալիքի նախաձեռնությամբ և ֆինանսավորմամբ իրականացվել է հանրային կարծիքի ուսումնասիրման ընդգրկուն ծրագիր, որի նպատակն է բացահայտել և վերլուծել Հայաստանի բնակչության քաղաքական-հասարակական տրամադրությունները և կարծիքները, հետևել 2013-ի Նախագահի ընտրությունների ընտրական նախասիրությունների դինամիկան: Ծրագիրը իրականացնում են Հայաստանի սոցիոլոգիական ասոցիացիան և Baltic Surveys /The Gallup Organization-ը, 2012-ի դեկտեմբերից մինչև 2013-ի փետրվար:

Այս ծրագրի երկրորդ համապետական ներկայացուցչական հանրային կարծիքի հարցումն անցկացվել է 2013-ի հունվարի 15-ից 23-ը և ներկայացվեց հանրությանը հունվարի 29-ին:

Այս հարցմանը մասնակցել է համապետական ընտրություններում ընտրելու իրավունք ունեցող Հայաստանի 1,020 չափահաս բնակիչ: Հարցազրույցներն անցկացվել են ընտրողի տանը` դեմ առ դեմ

Արձագանքների մակարդակը կազմել է 65%, սխալման լուսանցքը չի գերազանցում

+ /- 3,1%, վստահության մակարդակը` 95% է :

Երկրորդ հարցումը նախատեսված էր սկսել Նախագահի թեկնածուների գրանցման պահից մինչև Նախագահի ընտրությունների պաշտոնական քարոզարշավի մեկնարկը, ինչը թույլ կտար բոլոր գրանցված մասնակիցների ունեցած աջակցության մակարդակը չափել ընտրությունների ժամանակ:

Gallup-ի ներկայացուցիչ դոկտոր Ռասա Ալիշաուսկիենեն նշում է, որ հայ ընտրողները բավական մեծ հետաքրքրություն են ցուցաբերում գալիք նախագահի ընտրությունների հանդեպ. նրանց 39%-ն նշել է, որ հաստատ ընտրելու է (2012-ի դեկտեմբերին ունեցած 42%-ի դիմաց), 43%-ը նշել է, որ «հավանաբար կընտրի» (2012-ի դեկտեմբերին ունեցած 36%-ի դիմաց): Այնուամենայնիվ պետք է հիշել, որ համապետական հարցման ժամանակ հարցում են անցկացրել միայն Հայաստանի այն քաղաքացիների հետ, որոնք փաստացի գտնվում էին երկրում: Մինչ դեռ ընտրական ցուցակը ներառում է նաև նրանց, ովքեր արտասահմանում են: Այսպիսով,վերջին ընտրությունների մասնակցությունը բարձր արտագաղթի ցուցանիշ ունեցող այնպիսի երկրներում ինչպիսին է Հայաստանը, սովորաբար ցածր է, քան այն թվերը, որ ցույց են տալիս համապետական հարցումները (բացառությամբ արտագաղթողների): Այսպիսով, ընտրությունների օրը մասնակցության սպասվող մակարդակի գնահատման մոդելը կառուցելիս`հաշվի առնելով տարբեր գործոններ, քարոզարշավի այս փուլում սպասվող մասնակիցների թիվը կազմում է մոտ 61%, + - 3,1% սխալի լուսանցքով:

2013թ. հունվարի 14-ից հետո, երբ թեկնածուների գրանցումն ու հաստատումն ավարտվեց, հարցված ընտրողների մեծամասնությունը աջակցում էին գործող նախագահի վերընտրվելուն. ընտրողների 66% ասել են, որ քվեարկելու են Սերծ Սարգսյանի օգտին (հարցվողներին 8 թեկնածուների ցանկ է ներկայացվել):

Հարցված ընտրողների 10% ասել է, որ քվեարկելու է Րաֆֆի Հովհաննիսյանի օգտին, 4%` Պարույր Հայրիկյանի օգտին, 4%` Հրանտ Բագրատյանի, 1 %` Արամ Հարությունյանի օգտին. Ա.Ղուկասյանին, Ա.Մելիքյանին և Վ.Սեդրակյանին աջակցում են ավելի քիչ, քան 1% յուրաքանչյուրի օգտին: Միևնույն ժամանակ, հարցվածների 16%-ը դեռ չի որոշել, որ թեկնածուին աջակցել:

ՀՍԱ նախագահ` դոկտոր, պրոֆեսոր Գևորգ Պողոսյանը մեկնաբանեց: “ArmNews հեռուստաընկերության, Baltic Surveys/ Gallup Organization-ի և Հայկական սոցիոլոգիական ասոցիացիաի կողմից անցկացված “Հայ ընտրողների տրամադրվածությունը Նախագահական ընտրություններից առաջ-2013” նախագծի երկրորդ հարցման արդյունքները ցույց տվեցին, որ ընտրություններին մասնակցելու համար առաջադրելով սեփական թեկնածուի` և՛ “Հանրապետական կուսակցությունը”, և՛ “Ժառանգություն կուսակցությունը” մեծացրեցին իրենց աջակիցների բազան, մինչդեռ “Բարգավաճ Հայաստանը” կորցրեց իր ընտրազանգվածի որոշակի աջակցությունը` այս ընտրություններում սեփական թեկնածու չունենալու պատճառով»:

Երկրորդ հարցումը հաստատեց, որ պաշտոնական քարոզարշավի ժամանակ հեռուստատեսությունը Հայաստանի բնակիչների համար մնացել է քաղաքական տեղեկատվության առաջին ու ամենակարևոր աղբյուրը, որին հաջորդում է “բանավոր խոսքը” և ինտերնետը: Ինտերնետը հատկապես կարևոր է քաղաքի երիտասարդ ընտրողների համար:

Արմնյուզ հեռուստաընկերությունը իրականացնում է այս ծրագիրը Baltic Surveys /The Gallup Organization-ի և ՀՍԱ-ի հետ համատեղ, քանի որ Gallup-ը համաշխարհային հեղինակավոր և ճանաչված ընկերություն է, և Հայաստանում աշխատելու հարցում Baltic Surveys/The Gallup Organization-ն ամենափորձառուն է, որը Հայաստանում 2005-ից մինչև այսօր ՀՍԱ-ի հետ իրականացրել է 16 ծրագիր:

**Հետազոտության արդյունքները հասանելի են**

[**www.asa.sci.am**](http://www.asa.sci.am) **և** [**www.armnewstv.am**](http://www.armnewstv.am) **կայքերում**

Ծրագրի ղեկավարներ.

**Արտակ Ալեքսանյան, Արմնյուզ հեռուստաընկերություն** ([www.armnewstv.am](http://www.armnewstv.am)**)**

Արմնյուզը հիմնադրվել է 2001 թվականին և հեռարձակման լիցենզիա ստացել 2003 թվականին: Մինչև 2011 թվականը Արմնյուզ հեռուստաընկերությունը հիմնականում վերահեռարձակել է Եվրանյուզ եվրոպական հեռուստաալիքը` ներառելով սեփական արտադրության հաղորդումներ: 2011 թվականի սեպտեմբերից Արմնյուզը սկսեց իր նոր եթերաշրջանը` հայտ ներկայացնելով դառնալու Հայաստանի առաջին ու առայժմ միակ 24-ժամյա լրատվական հեռուստաալիք:

**Դոկտոր Ռասա Ալիշաուսկիենե, Baltic Surveys/The Gallup Organization** ([www.gallup.com](http://www.gallup.com))

Gallup-ը (The Gallup Organization) հանրային կարծիքի հարցումների և խորհրդակցության համաշխարհային առաջատար կազմակերպություններից է, ժամանակակից հանրային հարցման ծառայության ոլորտի «հիմնադիր հայրերից» մեկը: Դոկտոր Ջորջ Գելափն այն հիմնել է ԱՄՆ-ում, 1935-ին: Այն վերաճել է միջազգային առաջատար ընկերության ([www.gallup.com](http://www.gallup.com)):

“Baltic Surveys”-ը Gallup-ի մաս է, առաջին մասնավոր, անկախ, հանրային կարծիքի ուսումնասիրման ընկերությունն է Լիտվայում, որը հիմնադրվել է 1992-ի ապրիլին, որպես Gallup-ի Լիտվայի գրասենյակ: Այն ESOMAR-ի, ԱՄՆ-ի առևտրային պալատի, Բրիտանական առևտրային պալատի, IAPC-ի և այլ միջազգային կազմակերպությունների անդամ է:

Baltic Surveys / The Gallup Organization-ը 20 տարի իրականացրել է հանրային կարծիքի հարցումներ և շուկայի վերլուծության ծրագրեր Կենտրոնական և Արևելյան Եվրոպայում և ԱՊՀ երկրներում (Հայաստան, Բելառուս, Մոլդովա, Ղազախստան, Ղրղզստան, Վրաստան, Ադրբեջան, Ուկրաինա, Ռուսաստան): Ընկերությունը ներկայացված է ESOMAR-ում (Ռ. Ալիշաուսկիենեն անդամ է 1992-ից): Դոկտոր Ռ.Ալիշաուսկիենեն հանդիսանում է Gallup Europe-ի և IAPC-ի խորհրդոի անդամ:

**Դոկտոր Գևորգ Պողոսյան, Հայաստանի սոցիոլոգիական ասոցիացիա (**[www.asa.sci.am](http://www.asa.sci.am)**)**

Հիմնադրվելով 1992-ին, ՀՍԱ-ն` Հայկական սոցիոլոգիական ասոցիացին Հայաստանի հետազոտական առաջին և առաջատար կազմակերպություններից է: ՀՍԱ-ն Միջազգային սոցիոլոգիական ասոցիացիայի (ISA), ESOMAR-ի և Եվրոպական սոցիոլոգիական ասոցիացիայի (ESA) անդամ է:

ՀՍԱ-ն ունի Հայաստանում լավագույն փորձը, քանի որ արդեն 20 տարի զբաղվում է հանրային կարծիքի ուսումնասիրությամբ և իրականացնում է սոցիոլոգիական հարցումներ տարբեր բնագավառներում` սոցիոլոգիական հետազոտություն, հանրային կարծիքի հարցում, քվեարկության օրվա ելքի հարցում (“exit poll”), շուկայի ուսումնասիրություն, ԶԼՄ հարցումներ, քանակական ու որակական հետազոտություններ:

**Դոկտոր Գևորգ Պողոսյանը սոցիոլոգիայի դոկտոր, պրոֆեսոր է, Հայաստանի Հանրապետության Գիտությունների Ազգային Ակադեմիայի թղթակից անդամ:**